**Pielikums Nr.4**

Iepirkuma ”Lifta šahtas pārbūve un lifta ierīkošana”,

id.Nr. LDM 2016/9, Nolikumam

**Tehniskais piedāvājums (forma)**

**Iepirkumam „Lifta šahtas pārbūve un lifta ierīkošana”**

**Id.Nr.** **LDM 2016/9**

|  |  |
| --- | --- |
| **Pasūtītāja prasības** | **Izpildītāja (būvuzņēmēja) piedāvājums** |
| Būvdarbi saskaņā ar būvprojektu “Pasažieru lifta šahtas pārbūve ēkā Kr.Barona ielā 4, Rīgā”(pielikumā Nr.1) un būvdarbu apjomu sarakstu pielikumā Nr.2 |  |
| Lifta iekārtas piegāde saskaņā ar Lifta tehnisko specifikāciju pielikumā Nr.3; Lifta iekārtas atbilstība un reģistrācija saskaņā ar Ministru kabineta noteikumiem Nr.195 “Liftu drošības un tehniskās uzraudzības noteikumi” |  |
| Lifta tehniskā apkope un rezerves daļu nomaiņa atbilstoši Latvijas Republikas normatīvajiem aktiem un ražotāja tehniskajām prasībām – būvdarbu izpildes un garantijas laikā |  |
| Būvdarbu izpildes termiņš  Būvdarbu izpildes termiņā jāiekļauj arī sagatavošanas darbi, tai skaitā darbu veikšanas projekta izstrāde un saskaņošana, un Tehniskās specifikācijas 6.3.- 6.5. punktos nosauktie darbi. Darbu uzsākšana – 5 darba dienu laikā pēc iepirkuma līguma noslēgšanas. |  |
| **Būvdarbu izpildes nosacījumi** | |
| Ēka, kurā paredzēta šahtas pārbūve, atrodas K.Barona iela 4, Rīgā. Ēkas ekspluatācijas uzsākšanas gads – 1888. un ēka ir vietējās nozīmes arhitektūras piemineklis (aizsardzības Nr.7462). Zemes gabals atrodas valsts nozīmes pilsētbūvniecības pieminekļa “Rīgas pilsētas vēsturiskais centrs” teritorijā. |  |
| Būvdarbus lifta šahtas izbūvei drīkst uzsākt pēc tam, kad celtniecības organizācija sastādījusi **darbu veikšanas projektu**, saskaņā ar kuru būvdarba gaitā jānodrošina visu būvkonstrukciju izturība, vispārējā un vietējā noturība visā būvdarbu laikā, kā arī „Darba drošība būvniecībā” un MK noteikumi Nr.92 „Darba aizsardzības prasības veicot būvdarbus”. |  |
| Ja būvdarbu laikā rodas nepieciešamība paredzēt citādus risinājumus, nekā tas paredzēts Būvprojektā, Uzņēmējam jāievēro 2014.gada 2.septembra Ministru kabineta noteikumu Nr.529 “Ēku būvnoteikumi” 98.punkta prasības un jāpārliecinās par papildu detalizētāku rasējumu nepieciešamību. Būvmateriālu izvēlē ievērot Būvprojekta prasības, Latvijas Būvniecības Normatīvu LBN 208-15 "Publiskas būves" un Ministru kabineta noteikumus Nr.156 „Būvizstrādājumu tirgus uzraudzības kārtība”. |  |
| Būvdarbu izpildes rezultātā Pasūtītājs plāno uzlabot vides pieejamību personām ar funkcionāliem traucējumiem. Esošās šahtas priekšējā siena, paredzēta pārbūvei sakarā ar durvju ailes paplašināšanu, lai nodrošinātu pārvietošanās iespēju personām ar funkcionāliem traucējumiem. Būvdarbu izpildē jāievēro Labklājības ministrijas izstrādātās “Vadlīnijas būvnormatīvu piemērošanai attiecībā uz vides pieejamību personām ar funkcionāliem traucējumiem” 5.punkta “Lifti” prasības, ciktāl tās var piemērot nestandarta liftu pārbūves gadījumā. |  |
| Pirms priekšējas sienas nojaukšanas uzmanīgi demontēt esošos dekoratīvos portālus no 1. līdz 5. stāvam. Visas detaļas nofotografēt, sanumurēt un saglabāt tālākai izmantošanai. Pēc jaunas sienas izbūves un samontētas lifta iekārtas dekoratīvos portālus skrūvēt atpakaļ, pielāgojot jaunajiem durvju aiļu izmēriem. |  |
| **Būvdarbu sagatavošanas darbi** | |
| Būvdarbi notiek būvlaukumā, kurš tiks nodots Izpildītājam ar Objekta (būvlaukuma) nodošanas un pieņemšanas aktu un Būvdarbi būs jāuzsāk ne vēlāk kā 5 (piecu) darba dienu laikā pēc tam, kad Puses ir saskaņojušas nepieciešamās izmaiņas Darbu veikšanas projektā. |  |
| Pirms Būvdarbu uzsākšanas esošos Objekta apstākļos, kad Latvijas Dabas muzeja darbība pārbūves laikā netiek pārtraukta, jāsaskaņo ar Pasūtītāju būvdarbu vietu norobežošanas iespējas un kārtība, tai skaitā brīdinājuma zīmju un uzrakstu izvietošana, lai maksimāli izvairītos no būvniecības darbu piesārņojuma un nodrošinātu Muzeja apmeklētāju un darbinieku drošību. Katru nedēļu būvsapulcēs jāsaskaņo būvdarbu izpildes kārtība, lai ņemtu vērā Pasūtītāja vajadzības Muzeja darbības nodrošināšanai. |  |
| Pēc būvdarbu veikšanas visām palīgierīcēm un pagaidu būvēm jābūt noņemtām, būvdarbu vietai sakoptai un tīrai. |  |
| **Vides aizsardzības prasības būvdarbu laikā** | |
| Esošā lifta iekārtas demontāžas un būvdarbu laikā nodrošināt Muzeja telpu un apkārtējās vides aizsardzību no piesārņošanas ar būvmateriālu atkritumiem, būvdarbu izpildē izvēlēties metodes, kas ir ar iespējami zemāku piesārņojuma un trokšņa līmeni. |  |
| Materiālu un būvgružu novietošana uz esošiem pārsegumiem nav pieļaujama. Materiālu un būvgružu padošanu uz pirmo stāvu un Pasūtītāja norādīto tālākas glabāšanas vietu paredzēt caur lifta šahtu. Demontētas konstrukcijas un citus būvgružus regulāri, bet ne retāk kā vienu reizi nedēļā izvest no Muzeja telpām un teritorijas. |  |
| Lai ierobežotu putekļu izplatību telpās un nodrošinātos veicot ugunsbīstamus darbus, lifta šahtas pārbūves zonu jāierobežo ar **grūti aizdegošu gumijotu tentu**. Beramos būvgružus uzkrāt plastikāta maisos un arī regulāri izvest remontdarbu gaitā. |  |
| Pēc Pasūtītāja pieprasījuma, jāiesniedz līguma ar atkritumu apsaimniekotāju kopija, uzrādot spēkā esoša līguma oriģinālu. |  |
| **Ugunsdrošības prasības būvdarbu laikā** | |
| Par ugunsdrošības prasību ievērošanu būvdarbu izpildes gaitā atbild būvuzņēmējs. Jāievēro Ministru kabineta noteikumu Nr.82 “Ugunsdrošības noteikumi” 8.un 9.punktu prasības.  Saskaņojot ar Pasūtītāju, jāizvēlas ugunsnedrošo darbu izpildes laikā piemērotākie pasākumi būvdarbu vietu uzraudzībai, lai izvairītos no ugunsgrēka. |  |
| Būvobjektu jānodrošina ar ugunsdrošībai lietojamajām zīmēm atbilstoši LVS 446 prasībām. Objektā izvietojami ūdens-putu ugunsdzēšamie aparāti, to atrašanās vietas apzīmējot ar atbilstošām zīmēm. |  |
| Būvdarbu aktīvā zona jāatdala ar pārvietojamiem 1.8m augstiem mobilajiem drošības žogiem |  |
| Lifta šahtas pārbūves darbu rezultātā nedrīkst pazemināties Muzeja ēkas ugunsdrošība. |  |
| Būvdarbu izpildē un iekārtu piegādē **Izpildītājam jānodrošina atbilstoši normatīvo aktu prasībām kvalificēti speciālisti, darbinieki un iekārtu un materiālu piegādātāji.** | |
| Izpildītājs nodrošina: | Izpildītājs sniedz būvdarbu izpildei nepieciešamā darba spēka resursa aprakstu un par 4.9.1.-4.9.3.punktu prasībām iesniedz piedāvājumu saskaņā ar veidni *Piedāvātais personāla sastāvs* pielikumā. |
| Izvēlētajam lifta iekārtas piegādātājam ir visas nepieciešamās atļaujas un sertifikāti Pasūtītāja vajadzībām atbilstošas lifta iekārtas piegādei saskaņā ar Ministru kabineta noteikumiem Nr.195 “Liftu drošības un tehniskās uzraudzības noteikumi”, un pieredze iepirkumā paredzētajam liftam līdzīgu piegāžu un garantijas nodrošināšanā. |  |
| **Darbu pārbaudes un pieņemšanas noteikumi** | |
| Darbu būvuzraudzību – veikto būvdarbu apjoma un atbilstības pārbaudi un pieņemšanu, saskaņā ar spēkā esošo likumdošanu un noslēgto būvdarbu līgumu, veic pasūtītāja nozīmēts pārstāvis – Būvuzraugs. Kalendāra mēnesī veikto darbu pieņemšana noformējama ar Izpildītāja un Pasūtītāja parakstītu darbu izpildes aktu – forma Nr.2 un Nr.3 - līdz nākošā mēneša 5. datumam. |  |
| Pabeidzot būvdarbus, Izpildītājam būs jāsagatavo izpilddokumentācija (nosaukta MK noteikumu “Ēku būvnoteikumi” 167.punktā), kā arī jāsaņem no institūcijām, kuras ir izdevušas tehniskos vai īpašos noteikumus, atzinumus par ēkas vai tās daļas gatavību ekspluatācijai, tās atbilstību tehniskajiem vai īpašajiem noteikumiem un normatīvo aktu prasībām. |  |
| Būvdarbu pabeigšanai Izpildītājam būs jāveic izbūvēto būvju horizontālās un vertikālās novietnes izpildmērījumi (ja attiecināms) un ēkas kadastrālā uzmērīšanas precizēšana atbilstoši pārbūvei. |  |
| Izpildītājs par pabeigtiem būvdarbiem iesniedz Pasūtītājam APLIECINĀJUMU  par būvdarbu gatavību ekspluatācijai saskaņā ar MK noteikumu “Ēku būvnoteikumi” 14.pielikumu. Būvdarbi ir uzskatāmi par pieņemtiem ekspluatācijā ar akta par pieņemšanu ekspluatācijā parakstīšanas dienu. |  |
| Ja, pieņemot ekspluatācijā būvdarbus, tiek konstatēti būvdarbu defekti, Izpildītājam tie būs jānovērš ar saviem spēkiem un līdzekļiem bez papildus samaksas Pasūtītāja noteiktā termiņā. |  |
| Piedāvātais būvdarbu izpildes kalendārais grafiks, kurā atspoguļoti katru nedēļu veicamie būvdarbi (jāiekļauj arīsagatavošanas darbi, tai skaitā darbu veikšanas projekta izstrāde un saskaņošana, un Tehniskās specifikācijas 4.6., 4.10. punktos nosauktie darbi), patērētais cilvēkstundu skaits un darbinieku skaits objektā. Būvdarbu izpildes kalendārajā grafikā jānorāda katra būvprojektā iekļauto darbu sākuma un beigu termiņš, kas nevar pārsniegt 5 (piecus) mēnešus |  |
| Piedāvātais naudas plūsmas grafiks pa mēnešiem, ievērojot 10% ieturējumu |  |
| Piedāvātais izpildīto būvdarbu, tai skaitā lifta iekārtas un tā uzstādīšanas (montāžas) darbu **garantijas termiņš** ( ne mazāk kā 60 mēneši) un īss apraksts par piedāvāto garantijas darbu izpildes kārtību |  |
| Piedāvātā kārtība Lifta tehniskajai apkopei un rezerves daļu nomaiņai atbilstoši Latvijas Republikas normatīvajiem aktiem un ražotāja tehniskajām prasībām (ne mazāk kā 60 (sešdesmit) mēneši no ekspluatācijā nodošanas - pieņemšanas akta parakstīšanas brīža) |  |
| Pretendenta kvalitātes nodrošināšanas sistēmas īss apraksts |  |
| Būvdarbu izpildē piedāvātā organizatoriskā struktūrshēma un savstarpējā saistība (ietverot apakšuzņēmējus, būtiskākos piegādātājus un ražotājus, atbildīgās personas, u.c.) |  |

<Paraksttiesīgās personas amata nosaukums, vārds un uzvārds>

<Paraksttiesīgās personas paraksts> < zīmoga nospiedums>

**Tehniskais piedāvājums**

**Iepirkumam „Lifta šahtas pārbūve un lifta ierīkošana”**

**Id.Nr.** **LDM 2016/9**

**Piedāvātais personāla sastāvs** *(veidne)*

*[Pretendentiem jānorāda amata nosaukumi atbilstoši kvalificētajam personālam, lai atbilstu noteiktajām prasībām:*

*4.9.1.būvdarbu vadību* ***veiks atbildīgais būvdarbu vadītājs****, kuram ir spēkā .spēkā esošs sertifikāts ēku būvdarbu vadīšanā un pieredze iepriekšējos 5 (piecos) gados kā atbildīgajam būvdarbu vadītājam vismaz 3 būvobjektos, tai skaitā vismaz vienā objektā veikta lifta ierīkošana;*

*4.9.2****. elektroietaišu darbu vadītājs****, kuram ir spēkā esošs sertifikāts elektroietaišu izbūves darbu vadīšanā un būvuzraudzībā vai elektroietaišu izbūves darbu vadīšanā, kas atļauj vadīt elektroietaišu darbus ar spriegumu no 1 līdz 35 kV,*

*4.9.3.* ***darba aizsardzības jautājumos atbildīgo persona****, ievērojot Ēku būvnoteikumu 122.punktā noteikto, kura būs atbildīga par darba drošības noteikumu, ugunsdrošības prasību ievērošanu un darba aizsardzības pasākumu veikšanu saskaņā ar saskaņā ar 2003.gada 25.februāra Ministru kabineta noteikumu Nr.92 „Darba aizsardzības prasības veicot būvdarbus” prasībām, un kurai ir ne mazāka kā 3 gadu pieredze iepriekš minēto prasību nodrošināšanā;*

|  |  |  |  |  |
| --- | --- | --- | --- | --- |
| **Nr.p.k.** | **Vārds, Uzvārds,** | **Amata nosaukums**  **līguma izpildē** | **Sertifikāta nosaukums Nr. / vai Izglītības dokumenta Nr.** | **Pieredzes apraksts** |
| 1. |  | atbildīgais būvdarbu vadītājs |  |  |
| 2. |  | darba aizsardzības jautājumos atbildīgo persona |  |  |
| 3. |  | elektroietaišu darbu vadītājs | *kas atļauj vadīt elektroietaišu darbus ar spriegumu no 1 līdz 35 kV* |  |
| 4. |  | elektroietaišu darbu vadītājs |  |  |

Piedāvājumam pretendents var pievienot piedāvāto speciālistu CV, kvalifikāciju, izglītību vai pieredzi apliecinošus dokumentus

2016.gada \_\_\_.\_\_\_\_\_\_\_\_\_\_\_\_\_

<Paraksttiesīgās personas amata nosaukums, vārds un uzvārds>

<Paraksttiesīgās personas paraksts> < zīmoga nospiedums>